Jure Franko
Jure Franko (rođen 28. marta 1962 u Novoj Gorici) bivši je jugoslavenski i slovenski alpski skijaš, najpoznatiji po osvajanju srebrne medalje u veleslalomu na Zimskim olimpijskim igrama 1984 u Sarajevu za Jugoslaviju. Jure Franko je rođen i odrastao je u Novoj Gorici, gradu u Sloveniji na granici sa Italijom. Franko se takmičio u disciplinama veleslalom i super veleslalom, i dostigao je vrhunac svoje karijere u sezoni 1983/84. 14. februara 1984 na Zimskim olimpijskim igrama 1984 u Sarajevu, on je osvojio srebrnu medalju u veleslalomu. Ovo je bila prva ikad medalja sa Zimskim olimpijskih igara za Jugoslaviju. Franko je bio na 4. poziciji nakon prve utrke veleslaloma, i napravio je najbolje vrijeme druge utrke, što ga je dovelo na drugu poziciju u ukupnom plasmanu (Max Julen iz Švicarske je osvojio zlato). Franko je također učestvovao na takmičenjima Svjetskog kupa, gdje je zauzeo 3. mjesto tri puta. Uz to, 23 puta je bio u deset najboljih, i dodatnih jedanaest u 15 najboljih. Svoju karijeru je završio nakon sezone 1984/85. U januaru 2006, Jure Franko je učestvovao u putovanju baklje Zimskih olimpijskih igara 2006, noseći baklju od Slovenije do Italije na slovensko-italijanskoj granici u Novoj Gorici. Također je organizovao putovanje za 43 djece umanjene ekonomske mogućnosti iz Sarajeva, Nove Gorice i Gorizia da posjete utrku velesaloma na Zimskim olimpijskim igarama 2006. u Torinu, Italija. Jure se ponekad poistovjećuje sa Jurijem (Jurij) Franko, dizajnerom Elan SCX skija. Tokom 1970-tih njih dvojica su pohađali istu školu.